als_Latn dik_Latn sag_Latn
Devollët kontribuan me 18 milionë euro për buxhetin e Kosovës
Përfaqësues të kompanisë Devolli, kanë bërë me dije se Devollët brenda vitit i paguajnë 18.3 milionë euro taksa vjetore ndaj shtetit të Kosovës.
Në një prezantim për media, të hënën përfaqësuesit e kësaj kompanie Sead Shehu, drejtor i kompanisë ‘M- Sillosi’, dhe Argjira Lluka nga kompania Devolli, kanë thënë se prodhimet e kompanisë janë cilësore dhe se deri më tani, devollët kanë kontribuar shumë në Kosovë. Drejtori i kompanisë ‘M- Sillosi’, Sead Shehu, ka thënë se kompania që ai menaxhon posedon teknologji të lartë për prodhim. “Produktet e tona janë shumë cilësore dhe i përgjigjen të gjitha standardeve ndërkombëtare”, ka thënë ai. Sipas tij çdo prodhim nga gruri, është 100 për qind me kokrra të grurit, rreth 70 për qind nga ajo del miell, ndërsa pjesa tjetër është krunde. Sipas tij, prodhimet e ‘M- Sillosi’, janë në treg që disa vite dhe se deri më tani, prodhimet e ‘M- Sillosi’, janë mirëpritur nga ana e konsumatorëve. Ai ka bërë me dije se ‘M- Sillosi’, posedon laboratorin modern për kontrollë të prodhimeve. “Ne kemi ekspert vendor, këtu janë bërë investime shumë të mëdha, si në teknologji, ashtu edhe në resurset humane, ne investojmë edhe në trajnime, pasi, që jemi në hap me zhvillimin e kësaj industrie”, ka thënë ai. Sipas tij, për të mbarvajtur punën, kompania angazhon edhe ekspert të huaj, që të mbikëqyrin punën në këtë kompani. Shehu, ka mohuar se po krijojnë monopol. “Nuk kemi mundësi që të krijojmë monopol, lufta e jonë është më produktet e Serbisë, ne mund të furnizojmë deri në 35 për qind Kosovë, me të gjitha kapacitetet tona, por tani po mbulojmë tregun deri në 17 për qind”, ka thënë ai. Shehu, ka thënë se ‘M- Sillosi’, importon nga shumë shtete. “Ne jemi të bindur që produktet tona janë produkte shumë cilësore edhe përmbajnë të gjitha vlerat ushqyese që duhet me i pasur produkti i caktuar. Kemi pritur që të reagojnë institucionet që janë përgjegjëse për kontrollimin e cilësisë së produkteve në këtë rast ka reaguar edhe AVVUK-u si dhe instituti bujqësor i Kosovës me rezultate që janë të verifikuara dhe garantojnë që produktet tona janë të mira”, ka thënë Shehu.
Kurse Argjira Lluka nga kompania Devolli ka bërë deklaruar se Devollët brenda vitit paguajnë 18.3 milionë euro taksa vjetore ndaj shtetit të Kosovës. “Devollët punësojnë mbi 1 mijë persona që arrijnë të kenë pagë 30 për qind më të lartë se paga mesatare në shtetin e Kosovës”, ka theksuar ajo.Sipas saj, Devolli ka bashkëpunim dhe jep kontribut në jetesën e mbi 16 mijë bujqve të Kosovës dhe duke bërë grumbullimin e lëndës së parë, për prodhimet e veta. “Devollët brenda viteve kanë arritur të marrin certifikata të ndryshme disa prej tyre janë HACCAP , ISO standard 22 mijë. Devollët me kapacitetin e tyre përpos që kanë arritur të kenë mbulueshmëri të tregut të Kosovës kanë arrit të hyjnë edhe në tregjet e rajonit dhe ato ndërkombëtare”, ka thënë Lluka. Ajo ka bërë me dije se Devollët me kapacitetin e tyre të prodhimit kanë arritur që të hyjnë në tregjet e rajonit dhe ndërkombëtare si: Kosovë, Shqipëri, Mal të Zi, Maqedoni, Slloveni, Gjermani, Zvicër, Suedi, Belgjikë dhe SHBA. “Devollët kanë kontribuar në dhurimin e 11 vendbanimeve, po ashtu ata sipas prezantuesve kanë dhënë kontribut të jashtëzakonshëm në përmirësimin e jetesës së bashkëqytetarëve si dhe në avancimin e sportit duke mbështetur edhe kampione Majlinda Kelmendin”, ka deklaruar ajo.
als_Latn als_Latn als_Latn als_Latn